"Op die video is die les wat ek in Junie afgeneem het vir selfevaluering. Ek het vir elke kleintjie sy eie DVD laat sny. Dit was vreeslik lekker vir die kinders en is baie positief ontvang. Jy weet nou ek doen nie die musiek regtig vir die inkomste nie – ons dorpie is te klein- nietemin het ek in ons piepklein gemeenskappie hierdie jaar 30 kindertjies gehad wat eintlik ongelooflik great was. Steeds lekker om iets te doen wat vir die kids so lekker is en terselfdetyd soveel ontwikkelingswaarde het. Ek skakel elke jaar ¾ behoeftige kinders met ontwikkelingsagterstande gratis in en hulle floreer! Ek kry ook ouers wat bereid is om kinders te borg om vir ‘n jaar se musiekgeld in te staan – het die jaar ook enetjie in die groep wat amper blind is en jy sal nie glo hoeveel hy gevorder het en hoe spontaan hy nou deelneem nie! Moenie mislei word deur my ou klein musiekskooltjie en andersins vol program nie, Musiek vir Ons Kleintjies hier in ons dorpie het ‘n passie geword!"
"Mense vra vir my hoe dit gaan met die besigheid/musiekskooltjie, of ek die regte besluit gemaak het en of die 'career change' die moeite werd was.
Ek is heeltemal 'n ander mens vandat ek my eie musiekskool begin het. Ek wil opstaan in die oggende en begin die dag met die wete dat ek 'n verskil in 'n paar kleintjies se lewens gaan maak vandag plus die bonus van pragtige klanke daarby.